કાર્યસ્થળ ઉપરની આવી કૂટનીતિના અનેક કારણો હોય છે; જેવાં કે, કઠોર પરિશ્રમ કર્યા વગર ઝડપથી આગળ આવી જવું, પોતાની ક્ષમતા ન હોવા છતાં, સિયાસી તરકીબો અપનાવી- ઉપરી અધિકારીઓની કાનભંભેરણી કરી, તેમની પગચંપી કરી, પોતાના સહકર્મચારીઓને પાછળ રાખી, ઉચ્ચ સ્થાનો પર બઢતી મેળવી લેવી; કાર્યસ્થળ ઉપર નાના-નાના જૂથમાં વહેંચાઈ જઈ ગપસપ કર્યા કરવી, ઘણી વખત ઉપરી અધિકારીઓનો અહંકાર અને પક્ષપાત, અંદરોઅંદરની ઈર્ષ્યા અને અસૂયા ઈત્યાદિ.